Толькі ў 1997 годзе быў адкрыты праваслаўны прыход, і царкву паступова, цаглінка за цаглінкай, пачалі аднаўляць. Дапамагалі ўсе, хто мог. Дзесяцігоддзе спатрэбілася для таго, каб храм зноў адкрыўся. Колькі чакалі гэтага жыхары вёскі, колькі яны марылі аб тым, як іх дзеці будуць прыходзіць у царкву. Рэальным пераднавагоднім падарункам у 2010 годзе стала ўзвядзенне на купал крыжа. Вельмі сімвалічна, што крыж з'яўляецца не толькі сімвалам веры, але і злучае мінулае з будучыняй. Уся справа ў тым, што выкананы ён, зыходзячы з апісання таго, што знайшлі ў архівах даследчыкі, крыж з’яўляецца дакладнай копіяй таго, якім быў раней знішчаны.